CELEX: 62008CJ0248
Language: el
Date: 2009-12-17
Title: Απόφαση του Δικαστηρίου (πέμπτο τμήμα) της 17ης Δεκεμβρίου  2009. # Ευρωπαϊκή Επιτροπή κατά Ελληνικής Δημοκρατίας. # Παράβαση κράτους μέλους - Κανονισμός (ΕΚ) 1774/2002 - Άρθρα 4, παράγραφος 2, στοιχεία α΄ και γ΄, 5, παράγραφος 2, στοιχείο γ΄, 6, παράγραφος 2, στοιχείο β΄, 10 έως 15, 17, 18 και 26 - Ζωικά υποπροϊόντα - Απόβλητα - Ταφή χωρίς προηγούμενη επεξεργασία - Απουσία επίσημων ελέγχων - Εγκαταστάσεις για την ασφαλή διαχείριση των ζωικών υποπροϊόντων - Εκμετάλλευση - Έλλειψη εγκρίσεως - Αποτέφρωση του υλικού ειδικού κινδύνου - Έλλειψη προσήκουσας διαδικασίας. # Υπόθεση C-248/08.

Απόφαση του Δικαστηρίου (πέμπτο τμήμα) της 17ης Δεκεμβρίου 2009 – Επιτροπή κατά Ελλάδας
      (Υπόθεση C‑248/08)
      «Παράβαση κράτους μέλους – Κανονισμός (ΕΚ) 1774/2002 – Άρθρα 4, παράγραφος 2, στοιχεία α΄ και γ΄, 5, παράγραφος 2, στοιχείο γ΄, 6, παράγραφος 2, στοιχείο β΄, 10 έως 15, 17, 18
         και 26 – Ζωικά υποπροϊόντα – Απόβλητα – Ταφή χωρίς προηγούμενη επεξεργασία – Απουσία επίσημων ελέγχων – Εγκαταστάσεις για την ασφαλή διαχείριση των ζωικών υποπροϊόντων – Εκμετάλλευση – Έλλειψη εγκρίσεως – Αποτέφρωση του υλικού ειδικού κινδύνου – Έλλειψη προσήκουσας διαδικασίας»
      
      1.                     Προσφυγή λόγω παραβάσεως – Προσφυγή αφορώσα διοικητική πρακτική αντίθετη προς το κοινοτικό δίκαιο – Παραδεκτό – Προϋποθέσεις
            (Άρθρα 10 ΕΚ, 211 ΕΚ και 226 ΕΚ) (βλ. σκέψεις 21-22, 26-28, 58)
      2.                     Προστασία της δημόσιας υγείας – Υγειονομικοί κανόνες σχετικά με τα ζωικά υποπροϊόντα που δεν προορίζονται για κατανάλωση από
            τον άνθρωπο – Υποχρέωση των κρατών μελών να δημιουργήσουν κατάλληλη υποδομή και να λάβουν όλα τα απαιτούμενα μέτρα για να
            συμμορφωθούν προς τους κανόνες αυτούς – Υποχρέωση επιτεύξεως αποτελέσματος (Κανονισμός 1774/2002 του Ευρωπαϊκού Κοινοβουλίου
            και του Συμβουλίου, άρθρα 4 § 2, στοιχεία α΄ και γ΄, 5 § 2, στοιχείο γ΄, 6 § 2, στοιχείο β΄, 10 έως 15, 17, 18 και 26) (βλ.
            σκέψεις 34-37, 48-49, 56-59, 66, 68)
      Αντικείμενο 
      
         
               Παράβαση κράτους μέλους – Παράβαση των άρθρων 4, παράγραφος 2, 5, παράγραφος 2, 10 έως 15, 17, 18 και 26 του κανονισμού (ΕΚ)
                  1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά
                  με τα ζωικά υποπροϊόντα που δεν προορίζονται για ανθρώπινη κατανάλωση (ΕΕ L 273, σ. 1) – Ταφή ζωικών αποβλήτων χωρίς προηγούμενη
                  έγκριση – Απουσία κρατικών ελέγχων
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Ελληνική Δημοκρατία, μη εφαρμόζοντας ορθώς τον κανονισμό (ΕΚ) 1774/2002 του Ευρωπαϊκού Κοινοβουλίου και του Συμβουλίου,
                     της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση
                     από τον άνθρωπο, και μη επιβάλλοντας τις δέουσες κυρώσεις όσον αφορά την ταφή των αποβλήτων χωρίς προηγούμενη μεταποίηση,
                     την απουσία επίσημων ελέγχων, καθώς και τις πλημμέλειες στη διαδικασία εγκρίσεως των εγκαταστάσεων διαχειρίσεως των ζωικών
                     υποπροϊόντων και στη διαδικασία αποτεφρώσεως του υλικού ειδικού κινδύνου, παρέβη τις υποχρεώσεις που υπέχει από τα άρθρα 4,
                     παράγραφος 2, στοιχεία α΄ και γ΄, 5, παράγραφος 2, στοιχείο γ΄, 6, παράγραφος 2, στοιχείο β΄, 10 έως 15, 17, 18 και 26 του
                     κανονισμού αυτού. 
                  
               
            
         
                  2)
               
               
                  
               
               
                  	Καταδικάζει την Ελληνική Δημοκρατία στα δικαστικά έξοδα.